16.09.21

**Høringssvar vedr. budget 2022 – 2025 fra medarbejdersiden i Arbejdsmarkedsafdelingens MED-udvalg.**

Jobcenteret og Ydelseskontoret har følgende bemærkninger til vedr. budget 2022 – 2025.

Vi har konstateret, at regeringsudspilet om nytænkning af beskæftigelsesindsatsen skal jobcenteret og Ydelseskontoret finansierer Arne pensionen ved nedskæring af tilbud på de unge under 30 år

Med stor bekymring har vi derfor følgende tilføjelser til budgettet:

* Randers Kommune har hidtil investeret i ungdommen som er fremtidens ressourcer.
* Det er vigtigt at de uge får redskaber som kvalificerer dem til arbejdsmarked
* De sårbare unge, kræver kontinuitet, hvor det er vigtigt de ikke afbrydes af 4 måneders pause, som forslaget lægger op til. En pause betyder, at mange af de unge vil skulle starte forfra hver gang.
* Regerings forslag medfører nedlæggelse af tilbud og ungeindsatsen, som de unge profiterer af i dag, og som er en stor del af medarbejdernes værktøjskasse.
* Vi forudser at det vil have en negativ indflydelse på målene, da de unge fastholdes længere i systemet.
* UUR støtter op om de sårbare unge, som måske har haft en vanskelig opstart på livet eller står i en svær situation. Det er vigtigt at Randers Kommune fortsætter og garantere ungeindsats, så der fortsat kan sættes et hurtigt, godt og kontinuerligt ind til gavn for både den unge og samfundet på sigt. Det er bekymrende for de unge, at man lægger op til at spare på ungeindsatsen.

Med Venlig Hilsen

Medarbejdersiden af Arbejdsmarkedsafdelingens MED- udvalg